CELEX: 31981R0857
Language: el
Date: 1981-04-01 00:00:00
Title: Κανονισμός (ΕΟΚ) αριθ. 857/81 τού Συμβουλίου τής 1ης Απριλίου 1981 περί τροποποιήσεως τού κανονισμού (ΕΟΚ) αριθ. 1079/77 όσον αφορά τήν εισφορά συνυπευθυνότητας πού εφαρμόζεται στόν τομέα τού γάλακτος καί τών γαλακτοκομικών προϊόντων κατά τή διάρκεια τής γαλακτοκομικής περιόδου 1981/82

Avis juridique important

|

31981R0857

Κανονισμός (ΕΟΚ) αριθ. 857/81 τού Συμβουλίου τής 1ης Απριλίου 1981 περί τροποποιήσεως τού κανονισμού (ΕΟΚ) αριθ. 1079/77 όσον αφορά τήν εισφορά συνυπευθυνότητας πού εφαρμόζεται στόν τομέα τού γάλακτος καί τών γαλακτοκομικών προϊόντων κατά τή διάρκεια τής γαλακτοκομικής περιόδου 1981/82  

Επίσημη Εφημερίδα αριθ. L 090 της 04/04/1981 σ. 0017 - 0017

***** ΚΑΝΟΝΙΣΜΟΣ (ΕΟΚ) αριθ. 857/81 ΤΟΥ ΣΥΜΒΟΥΛΙΟΥ  της 1ης Απριλίου 1981  περί τροποποιήσεως του κανονισμού (ΕΟΚ) αριθ. 1079/77 όσον αφορά την εισφορά συνυπευθυνότητας που εφαρμόζεται στον τομέα του γάλακτος και των γαλακτοκομικών προϊόντων κατά τη διάρκεια της γαλακτοκομικής περιόδου 1981/82  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επι- τροπής (2),  Εκτιμώντας:  ότι ο κανονισμός (ΕΟΚ) αριθ. 1079/77 (3), όπως τροποποιήθηκε τελευταία από τον κανονισμό (ΕΟΚ) αριθ. 1364/80 (4), θέσπισε εισφορά συνυπευθυνότητας που θα εφαρμόζεται μέχρι το τέλος της γαλακτοκομικής περιόδου 1982/83 και θα βαρύνει, κατ' αρχήν, το σύνολο των ποσοτήτων γάλακτος παραδοτέων στα γαλακτοκομεία καθώς και ορισμένες πωλήσεις γαλακτοκομικών προϊόντων στο αγρόκτημα·  ότι το ποσοστό της εισφοράς που προορίζεται να επιφέρει μία καλύτερη ισορροπία της γαλακτοκομικής αγοράς, δημιουργώντας μια πιο άμεση σχέση μεταξύ της παραγωγής και των δυνατοτήτων διαθέσεως των γαλακτοκομικών προϊόντων, ανήλθε σε 2 % της ενδεικτικής τιμής του γάλακτος για τη γαλακτοκομική περίοδο 1980/81· ότι το άρθρο 2 παράγραφος 3 του κανονισμού (ΕΟΚ) αριθ. 1079/77 προβλέπει για τη γαλακτοκομική περίοδο 1981/82 την εφαρμογή συμπληρωματικής εισφοράς, αν διαπιστωθεί αύξηση κατά 1,5 % ή περισσότερο των πωλήσεων γάλακτος που πραγματοποιούνται από τους παραγωγούς κατά το ημερολογιακό έτος 1980 σε σχέση με το ημερολογιακό έτος 1979·  ότι η αύξηση των εν λόγω πωλήσεων υπερβαίνει αισθητά το όριο αυτό, και ότι είναι αναγκαίο ως εκ τούτου να ορισθεί το ύψος της εισφοράς που εφαρμόζεται κατά τη γαλακτοκομική περίοδο 1981/82 σε 2,5 % της ενδεικτικής τιμής του γάλακτος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 του κανονισμού (ΕΟΚ) αριθ. 1079/77 το κείμενο της παραγράφου 3 αντικαθίσταται από το ακόλουθο κείμενο:  «3. Όσον αφορά τη γαλακτοκομική περίοδο 1981/82, η εισφορά καθορίζεται σε 2,5 % της ενδεικτικής τιμής γάλακτος.»  Άρθρο 2  Ο παρών κανονισμός αρχίζει να ισχύει στις 6 Απριλίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, την 1η Απριλίου 1981.  Για το Συμβούλιο  Ο Πρόεδρος  G. BRAKS  (1) Γνώμη διατυπωθείσα στις 26 Μαρτίου 1981 (μη δημοσιευθείσα ακόμη στην Επίσημη Εφημερίδα).  (2) Γνώμη διατυπωθείσα στις 25/26 Μαρτίου 1981 (μη δημοσιευθείσα ακόμη στην Επίσημη Εφημερίδα).  (3) ΕΕ αριθ. L 131 της 26. 5. 1977, σ. 6.  (4) ΕΕ αριθ. L 140 της 5. 6. 1980, σ. 16.